Ǎ ńzīzíŋ wáma, tə watag ai ámālá yā mə bələ́, mə̌ kū ḿbəg, hədá mayǐ fə dúgán tə́bə. Tɔ mə nə á díbī étēde, Ǹtondôbə a nə ma m̀fyɛ. 9Mayəan bəgə olún Ńtondôbə, amú mə̄ ngányami nyé ai ǹsə́m, a kələ kwí anə́ ā yi tsíg ádzó dáma, a və́ə́ ma məkyəbə, a yi ma kúlī á ḿfyɛ, mə̌ ngatag ai ńyénán māyi yén sósōō mam dzíé. 10Éyɔŋ ǹzízíŋ wáma wáyi yén nālá, wâyi wóg ósɔ̄n, ḿból ā kadəgə dzó ai ma nâ: "A nə vé, Ǹtondôbə Zambá woe ?" Mís mámā mâyi nyé fɔmbɔ, bâyi nyé tság ai məkǒl anə́ mbɔ́dɔ́g yā mīńdzɔ́ŋ. 11Ámōs yā mim̀fim míé myáyi dúgán lóŋoban, amǒs tē ǹnyie sí woe a yi kə óyǎb ósū; 12amǒs tē bod bâyi wa suan, a tádígi Âsur a kələ kwí Égîptɛn, a tádígi á Tir a kələ kwí Óswé, a tádígi é máŋ mā a kələ kwí é máŋ mə̄vɔ́g, a tádígi ńkōl vī a kələ kwí ńkōl ḿbɔ̄g.